Η **αξιολόγησ**η διεξάγεται:

1. Με το Φύλλο Εργασίας 6Α
2. Με τη χρήση φύλλου αυτοαξιολόγησης των μαθητών/τριών το οποίο βρίσκεται στη σελ. 198 του εκπαιδευτικού υλικού και αφορά το σύνολο των στόχων του εκπαιδευτικού υλικού. Ωστόσο, αν ο/η εκπαιδευτικός αποφασίσει να εμπλέξει τους/τις μαθητές/-τριές του μόνο στη συγκεκριμένη Θεματική Ενότητα: «Covid-19 και Παραπληροφόρηση» μπορεί να απομονώσει τους στόχους που συνδέονται με αυτή και να ζητήσει από τους/τις μαθητές/-τριές του να αυτοαξιολογηθούν στους συγκεκριμένους στόχους.
3. Με τη χρήση Φύλλου Αυτοαξιολόγησης των συμπεριφορών και της συνεργασίας κατά την εργασία σε ομάδες.

Επίσης, προσφέρεται η δυνατότητα στους/στις μαθητές/τριες να αξιολογήσουν τις εκπαιδευτικές δραστηριότητες αναφέροντας αιτιολογημένα δύο στοιχεία των δραστηριοτήτων που τους άρεσαν περισσότερο και δύο στοιχεία που τους άρεσαν λιγότερο.

Τέλος, ανάλογα με το ενδιαφέρον της τάξης, τον χρόνο που δαπανήθηκε, την πρόθεση συνέχισης με άλλες εκπαιδευτικές δραστηριότητες και με τα προβλήματα που παρουσιάστηκαν, προτείνεται η αξιολόγηση να μην περιοριστεί στις παραπάνω τυπικές φόρμες, αλλά να πάρει τη μορφή συζήτησης αναστοχασμού στην ολομέλεια της τάξης. Σε μια τέτοια συζήτηση κάθε μαθητής/-τρια ενθαρρύνεται να περιγράψει πώς βίωσε ο ίδιος/α την πορεία των δραστηριοτήτων, τι αποκόμισε, τι τον/την κούρασε, τι προκάλεσε το ενδιαφέρον του/της και τι θα ήθελε να ερευνήσει περισσότερο. Αντίστοιχη εμβάθυνση μπορεί να γίνει και σε θέματα συνεργασίας κάθε ομάδας